1.

Anexa I (partea M) la Regulamentul (CE) nr. 2042/2003 se modifică după cum urmează: 1. după titlul „(Partea M)” se introduce următorul cuprins: „Cuprins M.1 SECȚIUNEA A — CERINȚE TEHNICE CAPITOLUL A — GENERALITĂȚI M.A.101 Domeniu de aplicare CAPITOLUL B — RĂSPUNDEREA M.A.201 Responsabilități M.A.202 Rapoarte asupra evenimentelor CAPITOLUL C — MENȚINEREA NAVIGABILITĂȚII M.A.301 Sarcini aferente menținerii navigabilității M.A.302 Programul de întreținere a aeronavei M.A.303 Directive privind navigabilitatea M.A.304 Date necesare pentru modificări și reparații M.A.305 Sistem de înregistrare a menținerii navigabilității aeronavelor M.A.306 Sistemul de jurnal tehnic al transportatorului (J.T.) M.A.307 Transferul înregistrărilor referitoare la menținerea navigabilității aeronavei CAPITOLUL D — STANDARDE DE ÎNTREȚINERE M.A.401 Date referitoare la întreținere M.A.402 Executarea lucrărilor de întreținere M.A.403 Defecte ale aeronavelor CAPITOLUL E — COMPONENTE DE AERONAVE M.A.501 Instalare M.A.502 Întreținerea componentelor M.A.503 Componente de aeronavă cu durată de viață limitată M.A.504 Controlul componentelor de aeronavă inutilizabile CAPITOLUL F — ÎNTREPRINDERI CU ATRIBUȚII DE ÎNTREȚINERE M.A.601 Domeniu de aplicare M.A.602 Solicitarea autorizării M.A.603 Domenii la care se referă autorizarea M.A.604 Manualul întreprinderii cu atribuții de întreținere M.A.605 Unități de lucru M.A.606 Cerințe privind personalul M.A.607 Personalul de certificare M.A.608 Componente de aeronavă, instrumente și utilaje M.A.609 Date privind întreținerea M.A.610 Comenzile pentru lucrări de întreținere M.A.611 Standarde de întreținere M.A.612 Certificat de dare în exploatare a aeronavei M.A.613 Certificat de dare în exploatare a componentelor de aeronavă M.A.614 Înregistrări ale lucrărilor de întreținere M.A.615 Prerogative ale întreprinderii M.A.616 Bilanț organizațional M.A.617 Modificări aduse întreprinderii autorizate pentru întreținere M.A.618 Menținerea valabilității autorizării M.A.619 Constatări CAPITOLUL G — ÎNTREPRINDEREA DE MANAGEMENT AL MENȚINERII NAVIGABILITĂȚII M.A.701 Domeniu de aplicare M.A.702 Solicitarea autorizării M.A.703 Domenii la care se referă autorizarea M.A.704 Specificațiile de management al menținerii navigabilității M.A.705 Unități de lucru M.A.706 Cerințe în privința personalului M.A.707 Personal de examinare a navigabilității M.A.708 Managementul menținerii navigabilității M.A.709 Documentația M.A.710 Examinarea navigabilității M.A.711 Prerogative ale întreprinderii M.A.712 Sistemul de control al calității M.A.713 Modificări aduse întreprinderii de management al menținerii navigabilității autorizate M.A.714 Arhivare M.A.715 Menținerea valabilității autorizării M.A.716 Constatări CAPITOLUL H — CERTIFICAT DE DARE ÎN EXPLOATARE M.A.801 Certificat de punere în serviciu a aeronavei M.A.802 Certificat de punere în serviciu a componentelor de aeronavă M.A.803 Autorizarea pilotului-proprietar CAPITOLUL I — CERTIFICAT DE EXAMINARE A NAVIGABILITĂȚII M.A.901 Examinarea navigabilității unei aeronave M.A.902 Valabilitatea certificatului de examinare a navigabilității M.A.903 Transfer de înmatriculare de aeronavă în cadrul UE M.A.904 Examinarea navigabilității pentru aeronavele importate în UE M.A.905 Constatări SECȚIUNEA B — PROCEDURA PENTRU AUTORITĂȚILE COMPETENTE CAPITOLUL A — GENERALITĂȚI M.B.101 Domeniu de aplicare M.B.102 Autoritate competentă M.B.103 Mijloace acceptabile de stabilire a conformității M.B.104 Arhivare M.B.105 Schimb reciproc de informații CAPITOLUL B — RĂSPUNDEREA M.B.201 Responsabilități CAPITOLUL C — MENȚINEREA NAVIGABILITĂȚII M.B.301 Program de întreținere M.B.302 Derogări M.B.303 Controlul menținerii navigabilității aeronavelor M.B.304 Retragere, suspendare și limitare CAPITOLUL D — STANDARDE DE ÎNTREȚINERE CAPITOLUL E — COMPONENTE DE AERONAVE CAPITOLUL F — ÎNTREPRINDERI CU ATRIBUȚII DE ÎNTREȚINERE M.B.601 Solicitarea autorizării M.B.602 Autorizarea inițială M.B.603 Eliberarea autorizării M.B.604 Control permanent M.B.605 Constatări M.B.606 Modificări M.B.607 Retragerea, suspendarea și limitarea unei aprobări CAPITOLUL G — ÎNTREPRINDERE DE MANAGEMENT AL MENȚINERII NAVIGABILITĂȚII M.B.701 Solicitarea autorizării M.B.702 Autorizarea inițială M.B.703 Eliberarea autorizării M.B.704 Supraveghere permanentă M.B.705 Constatări M.B.706 Modificări M.B.707 Retragerea, suspendarea și limitarea unei aprobări CAPITOLUL H — CERTIFICAT DE DARE ÎN EXPLOATARE – CRS CAPITOLUL I — CERTIFICAT DE EXAMINARE A NAVIGABILITĂȚII M.B.901 Evaluarea recomandărilor M.B.902 Examinarea navigabilității efectuată de autoritatea competentă M.B.903 Constatări Apendicele I — Contract referitor la menținerea navigabilității Apendicele II — Certificatul de autorizare a dării în exploatare – Formularul 1 EASA Apendicele III — Certificatul de examinare a navigabilității — Formular 15 EASA Apendicele IV — Sistemul de clase și categorii de evaluare utilizat pentru autorizarea întreprinderilor cu atribuții de întreținere menționate în anexa I (partea M) capitolul F și în anexa II (partea 145) Apendicele V — Autorizarea întreprinderilor cu atribuții de întreținere menționate în anexa I (partea M) capitolul F Apendicele VI — Autorizarea întreprinderii de management al menținerii navigabilității vizate de anexa I (partea M) capitolul G Apendicele VII — Sarcini complexe de întreținere Apendicele VIII — Întreținere limitată efectuată de către pilotul-proprietar”; 2. la punctul M.A.301, punctul 2 se înlocuiește cu următorul text: „2. remedierea, în conformitate cu datele specificate la punctul M.A.304 și/sau la punctul M.A.401, după caz, a oricărui defect sau a oricărei avarii care afectează siguranța exploatării, luându-se în calcul, pentru toate aeronavele de mare capacitate sau aeronavele utilizate pentru transportul aerian comercial, lista minimă a echipamentelor și lista derogărilor de configurație, în măsura în care acestea se pot aplica tipului de aeronavă respectiv;”; 3. punctul M.A.305 se modifică după cum urmează: (i) litera (a) se înlocuiește cu următorul text: „(a) La finalizarea oricărei operații de întreținere, certificatul de dare în exploatare, prevăzut la punctul M.A.801 sau la punctul 145.A.50, este încorporat înregistrărilor referitoare la menținerea navigabilității aeronavelor. Fiecare înregistrare este făcută de îndată ce este posibil, dar în nici un caz mai târziu de 30 de zile după ziua efectuării întreținerii.”; (ii) litera (e) se înlocuiește cu următorul text: „(e) În plus față de documentul de autorizare a dării în exploatare, formularul 1 EASA sau un echivalent al său, următoarele informații, referitoare la orice componentă instalată a aeronavei (motor, elice, modul de motorizare sau componentă de aeronavă cu durată limitată de viață) sunt înscrise în jurnalul corespunzător al motorului sau al elicelor, în fișa de întreținere a modulelor de motorizare sau a componentelor de aeronavă cu durată limitată de viață: 1. identificarea componentei; 2. tipul, numărul seriei și înmatricularea, după caz, a aeronavei, motorului, elicei, modulului de motorizare sau componentei de aeronavă cu durată limitată de viață pe care este instalată componenta respectivă, împreună cu o trimitere la montarea și demontarea componentei respective; 3. data, împreună cu timpul total de zbor acumulat și/sau de cicluri de zbor și/sau de aterizări și/sau de zile calendaristice, după caz, pentru componenta de aeronavă respectivă; 4. informațiile actuale menționate la litera (d) aplicabile componentei de aeronavă.”; (iii) litera (h) se înlocuiește cu următorul text: „(h) Proprietarul sau operatorul se asigură în privința punerii în aplicare a unui sistem de efectuare a înregistrărilor următoare, pentru perioadele specificate: 1. toate înregistrările detaliate ale lucrărilor de întreținere aferente aeronavei și oricărei componente de aeronavă cu durată limitată de viață care este instalată pe aceasta, până când informațiile conținute de acestea sunt înlocuite de noi informații echivalente din punct de vedere al obiectului și al detaliilor, timp de cel puțin 36 de luni de la darea în exploatare a aeronavei sau a componentei de aeronavă; 2. timpul total de zobar (ore, zile calendaristice, cicluiri de zbor și aterizări) al aeronavei și al tuturor componentelor de aeronavă cu durată limitată de viață, timp de cel puțin 12 luni după retragerea definitivă din exploatare a aeronavei sau a componentei de aeronavă; 3. timpul de zbor (ore, zile calendaristice, cicluri de zbor și aterizări), după caz, de la ultima operațiune de întreținere programată pentru componenta de aeronavă cu durată limitată de viață, cel puțin până când ultima operațiune de întreținere programată pentru componenta de aeronavă respectivă se înlocuiește cu o altă operațiune de întreținere programată sau o lucrare echivalentă din punct de vedere al obiectului și al detaliilor; 4. situația actuală a conformității cu programul de întreținere aprobat al aeronavei, astfel încât această conformitate cu programul de întreținere aprobat al aeronavei să poată fi stabilită, cel puțin până când ultima operațiune de întreținere programată pentru aeronava sau componenta de aeronavă respectivă se înlocuiește cu o altă operațiune de întreținere programată sau o lucrare echivalentă din punct de vedere al obiectului și al detaliilor; 5. situația actuală a directivelor privind navigabilitatea aplicabile aeronavei și componentelor de aeronavă, timp de cel puțin 12 luni de la retragerea definitivă din exploatare a aeronavei sau a componentei de aeronavă; 6. detalii asupra modificărilor și reparațiilor curente efectuate asupra aeronavei, motorului (motoarelor), elicei (elicelor) și asupra oricărei componente vitale pentru siguranța zborului , timp de cel puțin 12 luni de la retragerea lor definitivă din exploatare.”; 4. la punctul M.A.401(b), punctul 1 se înlocuiește cu următorul text: „1. orice cerință, procedură, standard sau informație aplicabilă, emisă de către autoritatea competentă sau de către agenție;”; 5. punctul M.A.503 se înlocuiește cu următorul text: „M.A.503 Componente de aeronavă cu durată de viață limitată (a) Componentele de aeronavă cu durată de viață limitată instalate nu depășesc limita de viață aprobată, specificată în programul de întreținere aprobat și în directivele privind navigabilitatea, sub rezerva dispozițiilor de la punctul M.A.504(c). (b) Limita de viață aprobată se exprimă în zile calendaristice, ore de zbor, aterizări sau cicluri de zbor, după caz. (c) La sfârșitul limitei de viață autorizate, componenta de aeronavă trebuie îndepărtată de pe aeronavă fie în scopul efectuării întreținerii, fie al eliminării în cazul componentelor de aeronavă cu o durată de viață certificată.”; 6. punctul M.A.602 se înlocuiește cu următorul text: „M.A.602 602 Solicitarea autorizării O cerere de eliberare sau de modificare a autorizării întreprinderii cu atribuții de întreținere se face prin intermediul formularului și în conformitate cu procedura stabilite de autoritatea competentă.”; 7. punctul M.A.603 se înlocuiește cu următorul text: „M.A.603 Domenii la care se referă autorizarea (a) O întreprindere cu atribuții în activități care fac obiectul prezentului capitol nu exercită respectivele atribuții decât dacă este autorizată de autoritatea competentă. În apendicele V la anexa I (partea M) figurează modelul de certificat pentru această autorizare. (b) Manualul întreprinderii cu atribuții de întreținere menționat la punctul M.A.604 trebuie să precizeze domeniul lucrărilor pentru care se solicită autorizarea În apendicele IV la anexa I (partea M) se definesc clasele și categoriile de evaluare posibile în conformitate cu capitolul F. (c) O întreprindere cu atribuții de întreținere autorizată poate fabrica, în conformitate cu datele de întreținere, o gamă limitată de piese utilizabile în cadrul unui program de lucru care se desfășoară în propriile sale unități de lucru, așa cum se specifică în manualul întreprinderii cu atribuții de întreținere.”; 8. punctul M.A.614(c) se înlocuiește cu următorul text: „(c) Întreprinderea autorizată pentru întreținere păstrează, timp de trei ani, o copie a tuturor înregistrărilor referitoare la lucrări de întreținere și la toate datele de întreținere aferente, durata fiind calculată de la data la care aeronavele sau componentele de aeronavă care au făcut obiectul lucrărilor de întreținere au fost returnate de întreprinderea autorizată pentru întreținere. 1. Înregistrările vizate la prezentul punct se păstrează astfel încât să fie protejate contra deteriorării, modificării și furtului. 2. Toate elementele de hardware folosite pentru copiile de siguranță se păstrează într-un loc diferit de cel care conține datele de lucru, într-un mediu care să garanteze că respectivele copii vor rămâne în stare bună. 3. În cazul în care o întreprindere autorizată pentru întreținere își încetează activitatea, toate înregistrările referitoare la întreținere conservate care se referă la ultimii trei ani se predau ultimului proprietar sau client al aeronavei respective sau al componentei de aeronavă respective sau se depozitează conform indicațiilor autorității competente.”; 9. punctul M.A.702 se înlocuiește cu următorul text: „M.A.702 Solicitarea autorizării O solicitare de eliberare a unei autorizații sau de modificare a unei autorizații deja acordate unei întreprinderi de management al menținerii navigabilității se face prin intermediul formularului și în conformitate cu procedura stabilite de autoritatea competentă.”; 10. punctul M.A.704(a) se modifică după cum urmează: (i) punctul 4 se înlocuiește cu următorul text: „(4) o organigramă ilustrând relațiile ierarhice între persoanele menționate la punctele M.A.706(a), M.A.706(c), M.A.706(d) și M.A.706(i);”; (ii) punctul 5 se înlocuiește cu următorul text: „(5) o listă a personalului de examinare a navigabilității în conformitate cu M.A.707, specificându-se, acolo unde este cazul, personalul autorizat să emită autorizații de zbor în conformitate cu punctul M.A.711(c);”; 11. la punctul M.A.706 se adaugă următoarea literă (k): „(k) În cazul tuturor aeronavelor de mare capacitate și al aeronavelor pentru transport aerian comercial, întreprinderea stabilește și controlează competența personalului cu atribuții de management al menținerii navigabilității, de examinare a navigabilității și/sau de audituri de calitate în conformitate cu procedura și standardul aprobate de autoritatea competentă.”; 12. punctul M.A.707(a) se înlocuiește cu următorul text: „(a) Pentru a fi abilitată să efectueze examinări ale navigabilității și, după caz, să emită autorizații de zbor, o întreprindere autorizată de management al menținerii navigabilității trebuie să dispună de personal adecvat pentru eliberarea certificatelor de examinare a navigabilității sau a recomandărilor menționate în secțiunea A capitolul I și, dacă este cazul, pentru emiterea de autorizații de zbor în conformitate cu punctul M.A.711(c): 1. În cazul tuturor aeronavelor utilizate la transportul aerian comercial și al aeronavelor cu MTOM mai mare de 2 730 kg, exceptând baloanele, acest personal trebuie să aibă: (a) cel puțin cinci ani de experiență în domeniul menținerii navigabilității; (b) o licență corespunzătoare în conformitate cu anexa III (partea 66) sau o diplomă aeronautică sau un titlu național echivalent; (c) o pregătire oficială în domeniul întreținerii aeronavelor; (d) o funcție cu responsabilități corespunzătoare în cadrul întreprinderii autorizate. (e) fără a aduce atingere dispozițiilor de la literele (a)-(d), cerința stabilită la punctul M.A.707(a)1(b) poate fi înlocuită cu cinci ani de experiență în domeniul menținerii navigabilității, în plus față de cei necesari conform punctului M.A.707(a)1(a). 2. În cazul aeronavelor care nu sunt utilizate la transportul aerian comercial, cu MTOM de cel mult 2 730 kg, și al baloanelor, acest personal trebuie să aibă: (a) cel puțin trei ani de experiență în domeniul menținerii navigabilității; (b) o licență corespunzătoare în conformitate cu anexa III (partea 66) sau o diplomă aeronautică sau un titlu național echivalent; (c) o pregătire corespunzătoare în domeniul întreținerii aeronavelor; (d) o funcție cu responsabilități corespunzătoare în cadrul întreprinderii autorizate. (e) fără a aduce atingere dispozițiilor de la literele (a)-(d), cerința stabilită la punctul M.A.707(a)2(b) poate fi înlocuită cu patru ani de experiență în domeniul menținerii navigabilității, în plus față de cei necesari conform punctului M.A.707(a)2(a).”; 13. punctul M.A.710 se înlocuiește cu următorul text: „M.A.710 Examinarea navigabilității (a) Pentru a satisface cerințele unei examinări a navigabilității unei aeronave în conformitate cu M.A.901, întreprinderea de management al menținerii navigabilității efectuează o examinare documentată completă a înregistrărilor aferente acestei aeronave, pentru a verifica dacă: 1. numărul de ore de zbor ale corpului aeronavei, motoarelor, elicelor precum și ciclurile de zbor aferente au fost corect înregistrate; 2. manualul de zbor corespunde configurației aeronavei și reflectă starea corespunzătoare ultimei revizii; 3. toate lucrările de întreținere, care trebuiau efectuate asupra aeronavei, în conformitate cu programul de întreținere aprobat, au fost executate; 4. toate defectele cunoscute au fost remediate sau, dacă este cazul, reportate într-un mod controlat; 5. toate directivele de navigabilitate aplicabile, au fost respectate și corect înregistrate; 6. toate modificările și reparațiile efectuate la aeronavă au fost înregistrate și aprobate în conformitate cu anexa (partea 21) la Regulamentul (CE) nr. 1702/2003; 7. toate componentele de aeronavă cu durată de viață limitată, montate pe aeronavă sunt corect identificate și înregistrate și nu au depășit limita de viață aprobată; 8. toate operațiunile de întreținere au fost efectuate în conformitate cu anexa I (partea M) ; 9. raportul actual asupra centrajului aeronavei reflectă configurația acesteia și este valabil; 10. aeronava este conformă cu ultima revizie a proiectului de tip aprobată de agenție; 11. dacă este necesar, aeronava dispune de un certificat privind emisiile sonore corespunzător configurației actuale a aeronavei în conformitate cu capitolul I din anexa (partea 21) la Regulamentul (CE) nr. 1702/2003. (b) Personalul de examinare a navigabilității, aparținând organizației autorizate pentru managementul menținerii navigabilității, efectuează un studiu fizic al aeronavei. Pentru acest studiu, personalul de examinare a navigabilității care nu este calificat în conformitate cu anexa III (partea 66) este asistat de personal calificat. (c) Prin studiul fizic al aeronavei, personalul de examinare a navigabilității se asigură că: 1. toate marcajele și plăcile de semnalizare necesare sunt corect montate; 2. aeronava este conformă cu manualul de zbor aprobat; 3. configurația aeronavei este conformă cu documentele aprobate; 4. nu poate fi detectat niciun defect evident care să nu fi fost remediat în conformitate cu punctul M.A.403; 5. nu poate fi depistată nicio neconcordanță între aeronavă și examinarea documentată a înregistrărilor menționată la litera (a). (d) Prin derogare de la dispozițiile punctului M.A. 901(a), examinarea navigabilității poate fi anticipată cu o perioadă de maximum 90 de zile, fără întreruperea tiparului de examinări ale navigabilității, pentru a permite ca examinarea fizică să aibă loc în timpul unei verificări de întreținere. (e) Certificatul de examinare a navigabilității (formularul 15b EASA) sau recomandarea pentru eliberarea unui certificat de examinare a navigabilității (formularul 15a EASA) prevăzute în apendicele III la anexa I (partea M) pot fi eliberate numai: 1. corespunzător în conformitate cu punctul M.A.707 în numele întreprinderii autorizate de management al menținerii navigabilității sau de către personalul de certificare în cazurile prevăzute la punctul M.A.901(g); și 2. atunci când acesta s-a asigurat că verificarea navigabilității s-a efectuat în totalitate și că nu există nicio neregulă susceptibilă să pună în pericol siguranța zborului. (f) O copie a oricărui certificat de examinare a navigabilității emis sau prelungit pentru o aeronavă trebuie trimisă statului membru de înmatriculare a respectivei aeronave în termen de zece zile. (g) Sarcinile de examinare a navigabilității nu se subcontractează. (h) Dacă rezultatul examinării navigabilității nu este concludent, autoritatea competentă este informată asupra acestui aspect cât mai curând posibil, dar, în orice caz, în termen de 72 de ore de la identificarea de către întreprindere a stării care a făcut obiectul examinării.”; 14. punctul M.A.711 se modifică după cum urmează: (i) la litera (a), punctul 1 se înlocuiește cu următorul text: „1. să administreze menținerea navigabilității aeronavelor, cu excepția celor pentru transportul aerian comercial, așa cum figurează ele pe lista din certificatul de autorizare;”; (ii) se adaugă litera (c) cu următorul text: „(c) O întreprindere de management al menținerii navigabilității a cărei autorizare cuprinde prerogativele prevăzute la punctul M.A.711(b) poate, în mod suplimentar, să elibereze o autorizație de zbor în conformitate cu punctul 21A.711(d) din anexa (partea 21) la Regulamentul (CE) nr. 1702/2003 în favoarea aeronavelor pentru care întreprinderea este autorizată să elibereze certificatul de examinare a navigabilității, atunci când întreprinderea de management al menținerii navigabilității atestă conformitatea cu condițiile de zbor aprobate, sub rezerva unei proceduri adecvate aprobate în specificațiile menționate la punctul M.A.704.”; 15. punctul M.A.714 se înlocuiește cu următorul text: „M.A.714 Arhivare (a) Întreprinderea de management al menținerii navigabilității înregistrează toate detaliile lucrărilor efectuate. Înregistrările impuse prin M.A.305 și, dacă este cazul, cele impuse prin M.A.306 trebuie păstrate. (b) Dacă întreprinderea de management al menținerii navigabilității beneficiază de prerogativele menționate la punctul M.A.711(b), aceasta păstrează o copie a fiecărui certificat de examinare a navigabilității și a fiecărei recomandări emise sau, după caz, prelungite, precum și toate documentele justificative. În plus, întreprinderea păstrează o copie a tuturor certificatelor de examinare a navigabilității pe care le-a prelungit în temeiul prerogativei menționate la punctul M.A.711(a)4. (c) Dacă întreprinderea de management al menținerii navigabilității are prerogativa prevăzută la punctul M.A.711(c), aceasta păstrează o copie a tuturor autorizațiilor de zbor eliberate în conformitate cu dispozițiile punctului 21A.729 din anexa (partea 21) la Regulamentul (CE) nr. 1702/2003. (d) Întreprinderea de management al menținerii navigabilității păstrează o copie a tuturor înregistrărilor menționate la literele (b) și (c) timp de doi ani după retragerea definitivă din exploatare a aeronavei. (e) Înregistrările sunt păstrate astfel încât să fie protejate contra deteriorării, modificării și furtului. (f) Toate elementele de hardware folosite pentru copiile de siguranță se păstrează într-un loc diferit de cel care conține datele de lucru, într-un mediu care să garanteze că respectivele copii vor rămâne în stare bună. (g) În cazul în care managementul menținerii navigabilității unei aeronave este transferat unei alte întreprinderi sau unei alte persoane, toate înregistrările păstrate sunt transferate respectivei întreprinderi sau respectivei persoane. Perioadele de timp prescrise pentru păstrarea înregistrărilor sunt respectate în continuare de întreprinderea sau persoana respectivă. (h) În cazul în care o întreprindere de management a menținerii navigabilității își încetează activitatea, toate înregistrările păstrate sunt transferate proprietarului aeronavei.”; 16. la punctul M.A.901(i), punctul 1 se înlocuiește cu următorul text: „1. dacă aeronava este administrată de o întreprindere de management al menținerii navigabilității autorizată în conformitate cu secțiunea A capitolul G din prezenta anexă (partea M) stabilită într-o țară terță;”; 17. la punctul M.A.905, litera (c) se înlocuiește cu următorul text: „(c) După ce a primit o notificare privind constatările în conformitate cu punctul M.B. 903, persoana sau întreprinderea responsabilă în conformitate cu punctul M.A.201 trebuie să definească un plan de acțiuni corective și să convingă autoritatea că acțiunile sale corective sunt satisfăcătoare, într-o perioadă stabilită de comun acord cu autoritatea competentă, efectuând acțiuni corective adecvate care să prevină apariția oricărei noi constatări și a faptelor care au stat la baza ei.”; 18. a punctul M.B.104(d), punctul 7 se înlocuiește cu următorul text: „7. a oricărui document aprobat de autoritatea competentă în conformitate cu anexa I (partea M) sau cu anexa III (UE-OPS) la Regulamentul (CEE) nr. 3922/91.”; 19. apendicele II se înlocuiește cu următorul text: „Apendicele II Certificatul de autorizare a dării în exploatare – Formularul 1 EASA Prezentele instrucțiuni se referă numai la utilizarea formularului 1 EASA pentru întreținere. Se atrage atenția asupra dispozițiilor din apendicele I la anexa (partea 21) la Regulamentul (CE) nr. 1702/2003 care vizează utilizarea formularului 1 EASA pentru producție. 1. OBIECTIV ȘI UTILIZARE 1.1. Obiectivul principal al certificatului este declararea navigabilității lucrărilor de întreținere efectuate asupra produselor, reperelor și dispozitivelor [denumite în continuare «element(e)»]. 1.2. Trebuie să se stabilească o corelație între certificat și element(e). Emitentul trebuie să păstreze certificatul într-o formă care să permită verificarea datelor originale. 1.3. Certificatul este acceptabil pentru un număr mare de autorități responsabile cu navigabilitatea, dar poate depinde de existența unor acorduri bilaterale și/sau de politica autorității responsabile cu navigabilitatea. «Datele de proiectare aprobate» menționate în acest certificat înseamnă, în acest caz, aprobate de autoritatea responsabilă cu navigabilitatea din țara importatoare. 1.4. Certificatul nu reprezintă un bon de livrare, nici o scrisoare de transport. 1.5. Aeronavele nu se dau în exploatare pe baza certificatului. 1.6. Certificatul nu constituie o aprobare în vederea instalării unui element pe o aeronavă, un motor sau elice, dar ajută utilizatorul final să determine stadiul aprobării navigabilității sale. 1.7. Nu se permite utilizarea aceluiași certificat pentru elemente date în exploatare după producție sau după întreținere. 2. FORMATUL GENERAL 2.1. Certificatul trebuie să fie în conformitate cu formatul anexat, inclusiv în ceea ce privește numerele casetelor și situarea fiecărei casete. Dimensiunea casetelor poate fi modificată pentru a se adapta fiecărui caz particular, dar fără a depăși limitele care ar face certificatul de nerecunoscut. 2.2. Certificatul trebuie să fie în format «peisaj», dar dimensiunea de ansamblu poate fi mărită sau scăzută în mod semnificativ câtă vreme certificatul poate fi recunoscut și este lizibil. În caz de dubiu, a se consulta autoritatea competentă. 2.3. Declarația de responsabilitate a utilizatorului/instalatorului poate fi plasată pe oricare din fețele formularului. 2.4. Toate caracterele imprimate trebuie să fie clare și lizibile pentru a putea fi citite cu ușurință. 2.5. Certificatul poate să fie pre-tipărit sau generat de calculator, dar, în orice caz, imprimarea liniilor și a caracterelor trebuie să fie clară și lizibilă și în conformitate cu formatul definit. 2.6. Certificatul trebuie să fie în limba engleză și, dacă este necesar, în una sau mai multe alte limbi. 2.7. Informațiile care sunt înscrise pe certificat pot fi completate la mașina de scris sau la calculator sau scrise de mână cu majuscule și trebuie să poată fi citite cu ușurință. 2.8. Pentru claritate, se va limita la minimum utilizarea abrevierilor. 2.9. Spațiul disponibil pe verso certificatului poate fi utilizat de emitent pentru a furniza orice informație suplimentară, dar nu trebuie să includă nicio declarație de certificare. Orice utilizare a verso-ului certificatului trebuie menționată în caseta corespunzătoare de pe fața certificatului. 3. COPII 3.1. Nu există nici o restricție în privința numărului de copii ale certificatului, trimise clientului sau păstrate de către emitent. 4. EROARE (ERORI) PE UN CERTIFICAT 4.1. În cazul în care un utilizator final găsește o eroare (erori) pe un certificat, el trebuie să menționeze acest lucru în scris emitentului. Emitentul poate elibera un nou certificat numai dacă eroarea (erorile) poate (pot) fi verificată (verificate) și corectată (corectate). 4.2. Noul certificat trebuie să aibă un nou număr de înregistrare, o nouă semnătură și o nouă dată. 4.3. Se poate da curs cererii pentru un nou certificat fără a se reexamina starea elementului (elementelor). Noul certificat nu reprezintă o declarație privind starea curentă și trebuie să facă trimitere la certificatul anterior în caseta 12 prin următoarea formulare: «Prezentul certificat corectează eroarea (erorile) din caseta (casetele) [se introduc casetele corectate] din certificatul [se introduce numărul de înregistrare inițial] datat [se introduce data eliberării certificatului inițial] și nu privește conformitatea/starea/darea în exploatare». Ambele certificate trebuie păstrate pe perioada de păstrare aferentă primului certificat. 5. COMPLETAREA CERTIFICATULUI DE CĂTRE EMITENT Caseta 1 Autoritatea competentă care acordă autorizarea/Țara Se precizează numele și țara autorității competente în a cărei jurisdicție se eliberează respectivul certificat. În cazul în care autoritatea competentă este agenția, se menționează numai «EASA». Caseta 2 Antetul formularului 1 EASA Caseta 3 Numărul de înregistrare al formularului Se introduce numărul unic stabilit prin sistemul/procedura de numerotare a întreprinderii identificate în caseta 4; acest număr poate include caractere alfa/numerice. Caseta 4 Denumirea și adresa întreprinderii Se introduce denumirea completă și adresa întreprinderii autorizate (a se vedea formularul 3 EASA) care dă în exploatare lucrarea vizată de certificat. Se permite înscrierea logo-urilor etc., în cazul în care încap în această casetă. Caseta 5 Bon de comandă/Contract/Factură Pentru a facilita trasabilitatea elementului (elementelor), se introduce numărul bonului de comandă al lucrării, numărul contractului sau un alt număr de referință similar. Caseta 6 Element Se introduc numerele rândurilor elementelor atunci când sunt mai multe rânduri. Această casetă permită trimiterile încrucișate la observațiile din caseta 12. Caseta 7 Descriere Se introduce denumirea sau descrierea elementului. Se utilizează de preferință termenul utilizat în instrucțiunile privind menținerea navigabilității sau în datele de întreținere (de exemplu, catalogul ilustrat al reperelor, manualul de întreținere al aeronavei, buletinul de service, manualul de întreținere a componentelor de aeronavă). Caseta 8 Numărul reperului Se introduce numărul reperului astfel cum apare pe element sau pe etichetă/ambalaj. În cazul unui motor sau al unei elice se poate folosi denumirea tipului. Caseta 9 Cantitate Se menționează numărul de elemente. Caseta 10 Numărul de serie Dacă reglementările impun ca elementul să fie identificat pe baza unui număr de serie, se introduce numărul respectiv în această casetă. Suplimentar, poate fi introdus orice alt număr de serie care nu este impus de reglementări. În cazul în care pe element nu este identificat niciun număr de serie, se menționează «N/A». Caseta 11 Stadiu/Lucrare Se prezintă în continuare intrările permise pentru caseta 11. Se introduce numai unul dintre acești termeni – în cazul în care sunt aplicabili mai mulți termeni, se utilizează acela care descrie cel mai corect cea mai mare parte a lucrării efectuate și/sau stadiul articolului. (i) Revizie generală. «Revizie generală» înseamnă un proces care asigură că elementul în cauză este în deplină conformitate cu toleranțele aplicabile de funcționare specificate în certificatul de tip al titularului, în instrucțiunile producătorului echipamentului privind menținerea navigabilității sau în datele care sunt aprobate sau acceptate de autoritate. Elementul trebuie să fie cel puțin demontat, curățat, inspectat, reparat după cum este necesar, reasamblat și testat în conformitate cu datele specificate anterior. (ii) Reparat. Remedierea defectului (defectelor) cu utilizarea standardului aplicabil (1). (iii) Inspectat/Testat. Examinare, măsurare etc. în conformitate cu standardul aplicabil (1) (de exemplu, examinare vizuală, testare funcțională, testare pe bancul de testare etc.). (iv) Modificat. Modificarea unui element pentru a deveni conform cu standardul aplicabil (1). Caseta 12 Observații Se descrie lucrarea identificată în caseta 11, fie în mod direct, fie prin trimitere la documentația justificativă, necesară utilizatorului sau instalatorului pentru a determina navigabilitatea elementului (elementelor) în raport cu lucrarea care se certifică. Dacă este necesar, se poate utiliza o foaie separată la care se va face trimitere în corpul principal al formularului 1 EASA. Fiecare declarație trebuie să identifice în mod clar la care element(e) din caseta 6 se referă. Exemple de informații care pot fi introduse în caseta 12: (i) datele de întreținere utilizate, inclusiv stadiul și referința reviziei; (ii) respectarea directivelor de navigabilitate și a buletinelor de service; (iii) reparațiile efectuate; (iv) modificările efectuate; (v) piesele de schimb instalate; (vi) situația reperelor cu durată de viață limitată; (vii) abateri față de bonul de comandă al clientului; (viii) declarații de dare în exploatare pentru a satisface cerințele referitoare la întreținere ale unei autorități străine de aviație civilă; (ix) informații necesare în caz de livrare parțială sau de reasamblare după livrare; (x) pentru întreprinderile cu atribuții de întreținere autorizate în conformitate cu capitolul F din anexa I (partea M), declarația privind certificatul de punere în serviciu a componentei de aeronavă menționată la punctul M.A.613: «Certifică faptul că, exceptând cazul în care se dispune altfel în prezenta casetă, lucrările identificate în caseta 11 și descrise în prezenta casetă au fost executate în conformitate cu cerințele din secțiunea A capitolul F din anexa I (partea M) la Regulamentul (CE) nr. 2042/2003, iar în ceea ce privește aceste lucrări, elementul este considerat pregătit pentru a fi pus în serviciu. ACEASTA NU ESTE O DARE ÎN EXPLOATARE ÎN SENSUL ANEXEI II (PARTEA 145) LA REGULAMENTUL (CE) NR. 2042/2003.» Dacă se imprimă datele dintr-un formular 1 EASA în format electronic, toate datele corespunzătoare care nu se potrivesc în alte casete trebuie completate în prezenta casetă. Casetele 13a-13e Cerințe generale pentru casetele 13a-13e: Nu se utilizează pentru repunerea în serviciu în cadrul unei operațiuni de întreținere. Se folosește o culoare diferită, de exemplu mai închisă sau un alt marcaj pentru a preveni utilizarea accidentală sau neautorizată. Caseta 14a Se marchează caseta (casetele) corespunzătoare, indicându-se reglementările aplicabile lucrării finalizate. În cazul în care se marchează caseta «alte reglementări specificate în caseta 12», atunci în caseta 12 trebuie precizate reglementările celeilalte sau ale celorlalte autorități responsabile cu navigabilitatea. Se marchează cel puțin o casetă, după caz. Pentru toate lucrările de întreținere efectuate de întreprinderi cu atribuții de întreținere autorizate în conformitate cu secțiunea A capitolul F din anexa I (partea M) la Regulamentul (CE) nr. 2042/2003 se bifează caseta «alte reglementări specificate în caseta 12», iar declarația privind certificatul de punere în serviciu se înscrie în caseta 12. În acest caz, mențiunea «cu excepția cazului în care în prezenta casetă se specifică altfel» vizează următoarele situații: (a) atunci când întreținerea nu a putut fi finalizată; (b) atunci când întreținerea efectuată nu corespunde standardului impus de anexa I (partea M); (c) atunci când întreținerea a fost efectuată în conformitate cu cerințe diferite de cele specificate în anexa I (partea M). În acest caz, în caseta 12 se precizează reglementarea națională aplicabilă. Pentru toate operațiunile de întreținere efectuate de întreprinderile cu atribuții de întreținere autorizate în conformitate cu secțiunea A din anexa II (partea 145) la Regulamentul (CE) nr. 2042/2003, mențiunea «cu excepția cazului în care în caseta 12 se specifică altfel» vizează următoarele situații: (a) atunci când întreținerea nu a putut fi finalizată; (b) atunci când întreținerea efectuată nu corespunde standardului impus de anexa II (partea 145); (c) atunci când întreținerea a fost efectuată în conformitate cu cerințe diferite de cele stabilite în anexa II (partea 145). În acest caz, în caseta 12 se precizează reglementarea națională aplicabilă. Caseta 14b Semnătura autorizată Acest spațiu se completează cu semnătura persoanei autorizate. Numai persoanelor autorizate în mod expres în conformitate cu normele și politicile autorității competente li se permite să semneze în această casetă. Pentru a se facilita recunoașterea, se poate adăuga un număr unic care identifică persoana autorizată. Caseta 14c Numărul certificatului/al autorizației Se completează numărul/referința certificatului/autorizației. Acest număr sau referință se stabilește de către autoritatea competentă. Caseta 14d Nume Se completează în formă lizibilă numele persoanei care semnează în caseta 14b. Caseta 14e Data Se completează data la care s-a semnat caseta 14b, formatul datei trebuind să fie zz = ziua în 2 cifre, lll = primele trei litere din numele lunii, aaaa = anul în 4 cifre. Responsabilitățile utilizatorului/instalatorului Se introduce următoarea declarație în certificat pentru a notifica utilizatorilor finali că nu sunt exonerați de responsabilitățile privind instalarea și utilizarea oricărui element însoțit de formular: «PREZENTUL CERTIFICAT NU REPREZINTĂ ÎN MOD AUTOMAT O CERTIFICARE A INSTALĂRII. ÎN CAZUL ÎN CARE UTILIZATORUL/INSTALATORUL EFECTUEAZĂ LUCRAREA ÎN CONFORMITATE CU REGLEMENTĂRILE ALTEI AUTORITĂȚI RESPONSABILE CU NAVIGABILITATEA DECÂT AUTORITATEA RESPONSABILĂ CU NAVIGABILITATEA SPECIFICATĂ ÎN CASETA 1, ESTE ESENȚIAL CA UTILIZATORUL/INSTALATORUL SĂ SE ASIGURE CĂ AUTORITATEA RESPONSABILĂ CU NAVIGABILITATEA DE CARE DEPINDE ACCEPTĂ ELEMENTE PROVENIND DE LA AUTORITATEA RESPONSABILĂ CU NAVIGABILITATEA SPECIFICATĂ ÎN CASETA 1. DECLARAȚIILE DIN CASETELE 13A ȘI 14A NU CONSTITUIE O CERTIFICARE A INSTALĂRII. ÎN TOATE CAZURILE, ÎNREGISTRĂRILE DE ÎNTREȚINERE ALE AERONAVELOR TREBUIE SĂ CONȚINĂ O CERTIFICARE A INSTALĂRII ELIBERATĂ ÎN CONFORMITATE CU REGLEMENTĂRILE NAȚIONALE DE CĂTRE UTILIZATOR/INSTALATOR ÎNAINTE CA AERONAVA SĂ POATĂ DECOLA.» 20. apendicele III se înlocuiește cu următorul text: „Apendicele III Certificatul de examinare a navigabilității – Formularul 15 EASA 21. apendicele IV se înlocuiește cu următorul text: „Apendicele IV Sistemul de clase și categorii de evaluare utilizat pentru autorizarea întreprinderilor cu atribuții de întreținere menționate în anexa I (Partea M) capitolul F și în anexa II (Partea 145) 1. Cu excepția dispozițiilor contrare aplicabile celor mai mici întreprinderi prevăzute la punctul 12, tabelul de la punctul 13 furnizează sistemul standard pentru autorizarea întreprinderilor cu atribuții de întreținere în conformitate cu anexa I (partea M) capitolul F și anexa II (partea 145). O întreprindere trebuie să poată primi o autorizare pornind de la o singură clasă și o singură categorie cu limitări mergând până la ansamblul claselor și categoriilor cu limitări. 2. În plus față de tabelul de la punctul 13, întreprinderea autorizată cu atribuții de întreținere trebuie să-și indice domeniul de activitate în manualul/prezentarea întreprinderii cu atribuții de întreținere. A se vedea și punctul 11. 3. În cadrul clasei (claselor) și categoriei (categoriilor) de autorizare acordate de autoritatea competentă, domeniul de activitate specificat în manualul întreprinderii cu atribuții de întreținere stabilește limitele exacte ale autorizării. De aceea, este esențial ca toate clasele și categoriile de autorizare să fie compatibile cu domeniul de activitate al întreprinderii. 4. O categorie de clasă A înseamnă că întreprinderea cu atribuții de întreținere autorizată poate efectua operațiuni de întreținere a aeronavei și a oricărei componente de aeronavă (inclusiv a motoarelor și/sau a unităților auxiliare de putere), în conformitate cu datele de întreținere a aeronavei sau, cu acordul autorității competente, în conformitate cu datele de întreținere a componentelor de aeronavă, doar în cazul în care respectivele componente sunt montate pe aeronavă. Cu toate acestea, o astfel de întreprindere de clasă A autorizată pentru întreținere poate demonta temporar o componentă pentru întreținere, în vederea îmbunătățirii accesului la respectiva componentă, cu excepția cazurilor în care o astfel de demontare presupune efectuarea unor lucrări de întreținere suplimentare, cărora nu li se aplică dispozițiile prezentului punct. Această operațiune va face obiectul unei proceduri de control din manualul întreprinderii cu atribuții de întreținere care trebuie să fie aprobată de autoritatea competentă. Secțiunea referitoare la limitări precizează domeniul de aplicare al unei astfel de întrețineri, indicând, prin urmare, domeniul de autorizare. 5. O categorie de clasă B înseamnă că întreprinderea cu atribuții de întreținere autorizată poate efectua operațiuni de întreținere a motoarelor și/sau a unității auxiliare de putere neinstalate, precum și a componentelor motoarelor și/sau ale unităților auxiliare de putere, în conformitate cu datele de întreținere a motoarelor/unităților auxiliare de putere sau, cu acordul autorității competente, în conformitate cu datele de întreținere a componentelor de aeronavă, doar în cazul în care respectivele componente sunt instalate pe motoare și/sau unități auxiliare de alimentare. Cu toate acestea, o astfel de întreprindere autorizată pentru întreținere, de clasă B, poate demonta temporar o componentă pentru întreținere, în vederea îmbunătățirii accesului la respectiva componentă, cu excepția cazurilor în care o astfel de demontare presupune efectuarea unor lucrări de întreținere suplimentare, cărora nu li se aplică dispozițiile prezentului punct. Secțiunea referitoare la limitări precizează domeniul de aplicare al unei astfel de întrețineri, indicând, prin urmare, domeniul de autorizare. O întreprindere cu atribuții de întreținere autorizată, de clasă B, poate de asemenea să efectueze operațiuni de întreținere asupra unui motor instalat în cursul întreținerii «de bază» și «de linie» cu condiția ca în manualul întreprinderii cu atribuții de întreținere să existe o procedură de control care să fie aprobată de autoritatea competentă. Domeniul de activitate descris în manualul întreprinderii cu atribuții de întreținere trebuie să reflecte o astfel de activitate, în cazul în care autoritatea competentă permite acest lucru. 6. O categorie de clasă C înseamnă că întreprinderea cu atribuții de întreținere autorizată poate efectua operațiuni de întreținere asupra unor componente de aeronavă demontate de pe aeronavă (excluzând motoarele și unitățile auxiliare de putere) prevăzute a fi instalate pe aeronavă sau pe un motor/o unitate auxiliară de putere. Secțiunea referitoare la limitări precizează domeniul de aplicare al unei astfel de întrețineri, indicând, prin urmare, domeniul de autorizare. O întreprindere cu atribuții de întreținere autorizată, de clasă C, poate de asemenea să efectueze operațiuni de întreținere asupra unei componente de aeronavă instalată în cursul întreținerii de bază și de linie sau în cadrul unui atelier de întreținere pentru motoare/unități auxiliare de putere, cu condiția ca în specificația întreprinderii cu atribuții de întreținere să existe o procedură de control care trebuie aprobată de autoritatea competentă. Domeniul de activitate descris în specificațiile întreprinderii cu atribuții de întreținere trebuie să reflecte o astfel de activitate, în cazul în care autoritatea competentă permite acest lucru. 7. O categorie de clasă D este o categorie distinctă, nu neapărat legată de o aeronavă, de un motor sau de o altă componentă de aeronavă specifică. Categoria D1 – Control Nedistructiv (CND) este necesară doar pentru o întreprindere cu atribuții de întreținere autorizată care efectuează controlul nedistructiv ca pe o sarcină specială pentru o altă întreprindere. O întreprindere cu atribuții de întreținere autorizată, de clasă A, B sau C, poate efectua controale nedistructive asupra produselor a căror întreținere o efectuează, fără a avea nevoie de categoria D1, cu condiția ca în specificația întreprinderii cu atribuții de întreținere să existe procedurile de control nedistructiv. 8. În cazul întreprinderilor cu atribuții de întreținere autorizate în conformitate cu anexa II (partea 145), categoriile de clasă A se împart în «întreținere de bază» și «întreținere de linie». O astfel de întreprindere poate fi autorizată fie pentru întreținerea «de bază» sau «de linie», fie pentru ambele. De notat că o unitate de lucru «de linie» situată în interiorul unei unități de lucru principale de întreținere de bază necesită o autorizare de întreținere «de linie». 9. Secțiunea «limitări» este menită să permită autorității competente flexibilitate pentru a adapta autorizarea unei anumite întreprinderi. Categoriile se menționează pe autorizare numai în cazul în care sunt limitate în mod corespunzător. Tabelul de la punctul 13 specifică tipurile de limitări posibile. În vreme ce întreținerea este enumerată pe ultimul loc în fiecare din categorii, este acceptabil să se pună mai degrabă accentul pe sarcina de întreținere decât pe tipul de aeronavă sau de motor sau pe fabricant, dacă acest lucru se adaptează mai bine întreprinderii (un exemplu ar putea fi sistemele electronice instalate la bord și întreținerea acestora). O astfel de mențiune în secțiunea «limitări» indică faptul că întreprinderea cu atribuții de întreținere este autorizată să efectueze întreținerea până la și inclusiv respectivul tip/respectiva sarcină. 10. Atunci când în secțiunea «limitări» a claselor A și B se face referire la serie, tip și grupă, prin serie se înțelege o serie specifică de tipuri cum ar fi Airbus 300 sau 310 sau 319, sau seria Boeing 737-300 sau seria RB211-524 sau Cessna seria 150 sau Cessna 172 sau Beech seria 55 sau Continental seria O-200 etc.; prin tip se înțelege un anumit tip sau model cum ar fi tipul Airbus 310-240 sau tipul RB 211-524 B4 sau Cessna 172 tipul RG; toate trimiterile la numărul de serie sau la tip pot fi notate; grupă înseamnă de exemplu aeronave Cessna cu un singur motor cu piston sau motoare Lycoming cu piston fără supraalimentare etc. 11. Atunci când se utilizează o listă de capacități lungă, care face obiectul unor modificări frecvente, aceste modificări se pot efectua în conformitate cu procedura de autorizare indirectă prevăzută la punctele M.A.604(c) și M.B.606(c) sau 145.A.70(c) și 145.B.40 , după caz. 12. O întreprindere cu atribuții de întreținere care angajează o singură persoană pentru a planifica și a efectua toată întreținerea nu poate obține decât un domeniu redus de clase de autorizare. Limitele maxime permisibile sunt: CLASA CATEGORIE LIMITARE CLASA AERONAVĂ CATEGORIA A2 AVIOANE, MAXIMUM 5 700 KG MOTOR CU PISTOANE, MAXIMUM 5 700 KG CLASA AERONAVĂ CATEGORIA A3 ELICOPTERE MOTOR CU UN SINGUR PISTON, MAXIMUM 3 175 KG CLASA AERONAVĂ CATEGORIA A4 AERONAVE ALTELE DECÂT A1, A2 ȘI A3 FĂRĂ LIMITARE CLASA MOTOARE CATEGORIA B2 CU PISTON MAXIMUM 450 CP CLASA COMPONENTE ALTELE DECÂT MOTOARE COMPLETE ȘI UNITĂȚI AUXILIARE DE PUTERE DE LA C1 LA C22 CONFORM LISTEI DE CAPACITĂȚI CLASA SERVICII SPECIALIZATE D1 CND DE SPECIFICAT METODELE CND De reținut că autoritatea competentă poate stabili și alte restricții unei întreprinderi, în cadrul autorizării sale, în funcție de capacitatea întreprinderii respective. 13. Tabel CLASA CATEGORIE LIMITARE DE BAZĂ DE LINIE AERONAVĂ A1 Aeronave de peste 5 700 kg [Categorie rezervată întreprinderii cu atribuții de întreținere autorizate în conformitate cu anexa II (partea 145)] [Se specifică constructorul sau grupa sau seria sau tipul avionului și/sau sarcinile de întreținere] Exemplu: Airbus seria A320 [DA/NU]* [DA/NU]* A2 Avioane de maximum 5 700 kg [Se specifică constructorul sau grupa sau seria sau tipul avionului și/sau sarcinile de întreținere] Exemplu: Twin Otter seria DHC-6 [DA/NU]* [DA/NU]* A3 Elicoptere [Se specifică constructorul sau grupa sau seria sau tipul elicopterului și/sau sarcina (sarcinile) de întreținere] Exemplu: Robinson R44 [DA/NU]* [DA/NU]* A4 Avioane altele decât A1, A2 și A3 [Se specifică seria sau tipul aeronavei și/sau sarcina (sarcinile) de întreținere.] [DA/NU]* [DA/NU]* MOTOARE B1 cu turbină [Se specifică seria sau tipul motorului și/sau sarcina (sarcinile) de întreținere] Exemplu: Seria PT6A B2 cu piston [Se specifică constructorul sau grupa sau seria sau tipul motorului și/sau sarcina (sarcinile) de întreținere] B3 Unități auxiliare de putere [Se specifică constructorul sau grupa sau seria sau tipul motorului și/sau sarcina (sarcinile) de întreținere] COMPONENTE ALTELE DECÂT MOTOARE SAU UNITĂȚI AUXILIARE DE PUTERE COMPLETE C1 Aer condiționat & Presurizare [Se specifică tipul aeronavei sau constructorul aeronavei sau constructorul componentei sau componenta specifică și/sau trimiterea la lista de capacități inclusă în specificațiile întreprinderii și/sau la sarcina (sarcinile) de întreținere] Exemplu: Regulatorul de carburant al PT6A C2 Pilot automat C3 Comunicații și navigație C4 Uși – Hublouri C5 Alimentare electrică & Lumini C6 Echipament C7 Motor – Unitate auxiliară de putere C8 Comenzi de zbor C9 Carburant C10 Elicoptere – Rotoare C11 Elicoptere – Transmisie C12 Hidraulică C13 Sisteme de indicare – de înregistrare C14 Tren de aterizare C15 Oxigen C16 Elice C17 Sisteme pneumatice și de vid C18 Protecția contra givrării/ploii/incendiilor C19 Hublouri C20 Structură C21 Balast de apă C22 Propulsie auxiliară SERVICII SPECIALIZATE D1 Testare nedistructivă [Se specifică metoda (metodele) CND]” 22. apendicele V se înlocuiește cu următorul text: „Apendicele V Autorizarea întreprinderilor cu atribuții de întreținere menționate în anexa I (Partea M) capitolul F 23. apendicele VI se înlocuiește cu următorul text: „Apendicele VI Autorizarea întreprinderii de management al menținerii navigabilității menționate la capitolul G din anexa I (partea M)